I dag er det skuddårsdag – 3600 personer kan endelig feire bursdag på ekte
3648 personer i Norge kan i dag feire bursdagen sin på ekte for første BURSDAG: Per 1. januar 2024 var det registrert 3648 personer i Norge med fødselsdato 29. februar, opplyser Statistisk sentralbyrå (SSB) til NTB. BURSDAG: Per 1. januar 2024 var det registrert 3648 personer i Norge med fødselsdato 29. februar, opplyser Statistisk sentralbyrå (SSB) til NTB. Hvert fjerde år er skuddår, som altså består av 366 dager – med den «skjulte» datoen 29. februar. For at kalenderen skal komme i lage igjen, må året få en ekstra dag hvert fjerde år. Datoen er, av naturlige årsaker, dagen da færrest har fødselsdag. SSB opplyser at det til sammen ble registrert 161 personer i Norge som ble født på de to siste skuddårsdagene i henholdsvis 2016 og 2020. Flest i Akershus – færrest i Telemark Istedenfor å måtte legge bursdagsfeiringen sin til 28. februar eller 1. mars, er det altså i dag tusenvis av nordmenn som omsider kan feire bursdagen på sin opprinnelige fødselsdato.  Og Akershus er fylket med flest bosatte som har fødselsdag på skuddårsdagen, med 508 personer. Oslo har 456 personer, mens tallet i Vestland fylke er 424. Færrest skuddårsbarn er det i Finnmark, med 52, mens Telemark har 109. Blant kjente personer som har bursdag 29. februar, er blant annet tidligere skihopper Bjørn Einar Romøren, tidligere spydkaster Andreas Thorkildsen, den britiske sangeren Susan Boyle og Barcelona-spissen Ferrán Torres. Kvinner kan fri til menn Ifølge gammel tradisjon er skuddsårsdagen for øvrig dagen hvor kvinner har «lov» til å fri til menn.  Mannen kan ifølge tradisjonen ikke si nei denne dagen. Men hvis han likevel sier nei, må han gi kvinnen tolv par hansker slik at hun kan skjule at hun ikke har ring på fingeren.
Per 1. Januar 2024 var det 3648 personer i Norge med bursdag 29. februar, ifølge Statistisk sentralbyrå (SSB). Dette er dagen i året med færrest fødselsdager da den kun opptrer hvert fjerde år i skuddår. Størst antall innbyggere med skuddårsdag som fødselsdag finnes i Akershus (508), og færrest i Finnmark (52). Kjente skuddårsbarn inkluderer Bjørn Einar Romøren, Andreas Thorkildsen, Susan Boyle og Ferrán Torres. Skuddårsdagen er også, ifølge tradisjonen, dagen der kvinner kan fri til menn.